अमेरिका में नामचीन हस्तियों का ट्विटर अकाउंट हैक करने वाले 3 युवा गिरफ्तार |
बिजनेस विदेश
अमेरिका में नामचीन हस्तियों का ट्विटर अकाउंट हैक करने वाले 3 युवा गिरफ्तार
सैन फ्रांसिस्को, 1 अगस्त (आईएएनएस)। अमेरिकी न्याय विभाग ने पिछले महीने नामचीन हस्तियों के ट्विटर अकाउंट हैक करने के मामले में तीन युवाओं (एक किशोर सहित) पर शिकंजा कसा है।
इन युवाओं पर पिछले माह पूर्व अमेरिकी राष्ट्रपति बराक ओबामा, जो बिडेन, बिल गेट्स, जेफ बेजोस, एलोन मस्क, एप्पल और उबर समेत कई हाई-प्रोफाइल हस्तियों का ट्विटर हैंडल हैक करने का आरोप है, जिनमें राजनेताओं से लेकर व्यवसायी व मनोरंजन जगत की दिग्गज हस्तियां शामिल हैं।
इस मामले में ब्रिटेन के 19 वर्षीय मैसन शेपर्ड उर्फ चीवन को उत्तरी कैलिफोर्निया से एक आपराधिक शिकायत के साथ काबू किया गया है। शेपर्ड पर धोखाधड़ी, साजिश रचने, मनी लॉन्ड्रिंग की साजिश रचने और एक संरक्षित कंप्यूटर से जानबूझकर छेड़छाड़ जैसे आरोप लगाए गए हैं।
न्याय विभाग ने शुक्रवार को एक बयान में कहा कि फ्लोरिडा के ऑरलैंडो से 22 वर्षीय नीमा फाजली उर्फ रोलेक्स को गिरफ्तार किया गया है।
इस मामले में पकड़ा गया तीसरा आरोपी किशोर है।
इन साइबर हमलावरों ने 130 ट्विटर अकाउंट्स को निशाना बनाया और अंतत: 45 अकाउंट्स से ट्वीट किया। इन्होंने 36 अकांउट्स से डीएम (डायरेक्ट मैसेज) तक पहुंच स्थापित की और सात अकाउंट्स के ट्विटर डेटा को डाउनलोड किया।
इस घटना ने ट्विटर टूल और कर्मचारी पहुंच के स्तरों के बारे में चिंताएं बढ़ा दी हैं।
ऑस्ट्रेलिया में टिक टॉक पर प्रतिबंध की योजना नहीं : स्कॉट मॉरिसन
बीजिंग, 6 अगस्त (आईएएनएस)। ऑस्ट्रेलिया के प्रधानमंत्री स्कॉट मॉरिसन ने अमेरिका के ऐस्पन सुरक्षा मंच में भाग लेते हुए कहा कि वर्तमान में कोई सबूत नहीं है कि ऑस्ट्रेलिया में चीनी कंपनी टिक टॉक पर प्रतिबंध लगाया जाए। और इस बात का कोई संकेत नहीं है कि इन अनुप्रयोगों ने ऑस्ट्रेलिया के सुरक्षा हितों या […]
मिशेल ओबामा लो-ग्रेड डिप्रेशन से जूझ रहीं
वाशिंगटन, 6 अगस्त (आईएएनएस)। अमेरिका की पूर्व प्रथम महिला मिशेल ओबामा ने कहा है कि कोविड-19 महामारी, नस्ली अन्याय और राष्ट्रपति डोनाल्ड ट्रंप प्रशासन के पाखंड के कारण वह ‘लो-ग्रेड डिप्रेशन’ से जूझ रही हैं। बीबीसी के अनुसार, उन्होंने बुधवार को अपने एपोनमस पॉडकास्ट ‘द मिशेल ओबामा पॉडकास्ट’ के दूसरे एपिसोड के दौरान यह टिप्पणी […]
देश बिजनेस
नवनीत मिश्र नई दिल्ली, 7 अगस्त (आईएएनएस)। भारतीय जनता पार्टी इन दिनों अर्थव्यवस्था के 4 प्रमुख मुद्दों पर काम करने में जुटी है। इंडस्ट्रियल पॉलिसी, रिटेल ट्रेड, ई-कॉमर्स और विदेशी व्यापार नीति को लेकर भाजपा सुझावों का पुलिंदा तैयार करने में जुटी है। इसके लिए अर्थशास्त्रियों और सभी सेक्टर के विशेषज्ञों, उद्यमियों से मीटिंग कर […]
रिद्धिमा अपने दिवंगत पिता ऋषि कपूर की घड़ी पहने नजर आईं
पाकिस्तान के राष्ट्रपति और प्रधानमंत्री ने ईद पर सावधानी बरतने की अपील की